ผมกินยาลดไขมัน ชื่อยา อะทอร์วาสเตติน 40มิลลิกรัม ผมสามารถไปบริจาคเลือดได้ไหมครับ กินมา1เดือนแล้วครับ
สวัสดีค่ะ ข้อห้ามในการบริจาคเลือดที่มักใช้ทั่วไปเช่น-โรคหัวใจ โรคตับ โรคปอด โรคเลือด โรคมะเร็ง หรือมีภาวะโลหิตออกง่ายและหยุดยาก-โรคความดันโลหิตสูง หรือโรคเบาหวาน (อย่างใดอย่างหนึ่ง) แต่ถ้าสามารถควบคุมได้ด้วยยาชนิดรับประทานอย่างต่อเนื่องและไม่มีโรคแทรกซ้อนใดๆ สามารถบริจาคโลหิตได้-ผู้บริจาคที่เคยได้รับการวินิจฉัยเป็นโรคไวรัสตับอักเสบชนิด เอ แต่หากเป็นก่อนอายุ 11 ปี เมื่อหายแล้ว สามารถบริจาคโลหิตได้-ที่มีอาการดีซ่าน สาเหตุจากมีนิ่วอุดตันในทางเดินน้ำดี แต่หากผ่าตัดหายแล้วก็สามารถบริจาคโลหิตได้-ผู้บริจาคที่มีประวัติการติดเชื้อไวรัสตับอักเสบชนิดบี หรือไวรัสตับอักเสบชนิดซี ภายหลังอายุ 11 ปี ถึงแม้ว่าจะมีผลการตรวจเลือดภายหลังที่ให้ผลลบแล้ว ให้งดบริจาคโลหิตถาวร-โรควัณโรค งดบริจาคโลหิต 2 ปี หลังได้รับการรักษาจนหายดี และได้รับการรับรองจากแพทย์ที่รักษา สามารหถบริจาคโลหิตได้ดังนั้นหากไม่มีโรคต่างๆดังกล่าวมา การรับประทายาลดไขมันเพียงอย่างเดียว และควบคุมไขมันได้ดี น่าจะไม่เป็นข้อห้ามในการบริจาคเลือดควรยืนยันกับแพทย์หรือพยาบาลที่รพ.ให้ชัดเจนอีกครั้งค่ะ